CELEX: 31982R3122
Language: el
Date: 1982-11-22 00:00:00
Title: Κανονισμός (EOK) αριθ. 3122/82 τού Συμβουλίου τής 22ας Νοεμβρίου 1982 γιά τή χορήγηση βουτυρελαίου ως επισιτιστική βοήθεια πρός τή Δημοκρατία τής Τυνησίας

Avis juridique important

|

31982R3122

Κανονισμός (EOK) αριθ. 3122/82 τού Συμβουλίου τής 22ας Νοεμβρίου 1982 γιά τή χορήγηση βουτυρελαίου ως επισιτιστική βοήθεια πρός τή Δημοκρατία τής Τυνησίας  

Επίσημη Εφημερίδα αριθ. L 329 της 25/11/1982 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 3122/82 ΤΟΥ ΣΥΜΒΟΥΛΙΟΥ  της 22ας Νοεμβρίου 1982  για τη χορήγηση βουτυρελαίου ως επισιτιστική βοήθεια προς τη Δημοκρατία της Τυνησίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1039/82 του Συμβουλίου της 26ης Απριλίου 1982 περί θεσπίσεως γενικών κανόνων για τη χορήγηση βουτυρελαίου σε ορισμένες αναπτυσσόμενες χώρες και ειδικευμένους οργανισμούς (1), σύμφωνα με το πρόγραμμα επισιτιστικής βοήθειας του 1982, και ιδίως το άρθρο 8,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1040/82 του Συμβουλίου της 26ης Απριλίου 1982 για τη χορήγηση βουτυρελαίου σε ορισμένες αναπτυσσόμενες χώρες και ορισμένους ειδικευμένους οργανισμούς (2), σύμφωνα με το πρό- γραμμα της επισιτιστικής βοήθειας του 1982, προβλέπει απόθεμα 1 345 τόνων βουτυρελαίου· ότι ορισμένες ποσότητες από το απόθεμα αυτό είναι ακόμη διαθέσιμες·  ότι η Κοινότητα έλαβε αίτηση από τη Δημοκρατία της Τυνησίας για χορήγηση επισιτιστικής βοήθειας σε βουτυρέλαιο· ότι οι ανάγκες δικαιολογούν τη χορήγηση επισιτιστικής βοήθειας από την Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την ποσότητα του βουτυρελαίου που είναι ακόμα διαθέσιμη από το απόθεμα σύμφωνα με τον κανονισμό (ΕΟΚ) αριθ. 1040/82, θα δοθούν 345 τόνοι στη Δημοκρατία της Τυνησίας ως επισιτιστική βοήθεια.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Νοεμβρίου 1982.  Για το Συμβούλιο  Ο Πρόεδρος  U. ELLEMANN-JENSEN  (1) ΕΕ αριθ. L 120 της 1. 5. 1982, σ. 5.  (2) ΕΕ αριθ. L 120 της 1. 5. 1982, σ. 7.